"Surma  vägised: osa 2" on väga hea film. Arvestades seda, et tegu on kogu saaga lõpuga, oleks ilmselt palju oodata, et selle kohta tuleb ülemäära palju kriitikat, sest tegu on lihtsalt emotsionaalselt nii tähtsa filmiga. Selles valguses väärib praegune film kindlasti võrdlust "Kuninga tagasitulekuga", sest kuigi "Sõrmuste isanda" viimane osa ei olnud sarja parim, sai ta enda kaela kõik auhinnad. Ka "Surma vägistest" on paremaid Pottereid (esikoha annaksin mina "Azkabani vangile"), kuid kas juba praegu  kassarekordeid purustanud "Potter" suudab ka auhinnakapi ukse lahti muukida ("Alohomora!"), selgub poole aasta pärast. Tegelikult väärib ta seda ka juba üheainsa filmina, mitte sarja valguses.